ŽIADOSŤ 
o uznanie odbornej praxe  

        						
        Ministerstvo vnútra SR
        odbor živnostenského podnikania
            Drieňová 22
            826 86 Bratislava 29

Vec
Žiadosť o uznanie odbornej praxe podľa § 66d v spojení s § 66h zákona č. 455/1991 Zb. o živnostenskom podnikaní (živnostenský zákon) v znení neskorších predpisov 

Priezvisko meno, titul		
Dátum narodenia		Miesto narodenia		
Štátna príslušnosť		
Bydlisko		

	Žiadam o uznanie odbornej praxe na účel preukázania odbornej spôsobilosti podľa §§ 66i, 66j, 66k  živnostenského zákona pre

predmet podnikania		

K žiadosti prikladám:

.............................								.......................................
      Dátum										Podpis

1.	Splnenie podmienky odbornej spôsobilosti pre vybrané regulované živnosti môže oprávnená osoba preukázať náhradným (alternatívnym) spôsobom - náhradnou odbornou spôsobilosťou treba rozumieť podmienky odbornej spôsobilosti, ktoré ustanovuje živnostenský zákon v Piatej B časti živnostenského zákona jednotným spôsobom:
-	v § 66i pre živnosti zaradené do zoznamu I
-	v § 66j pre živnosti zaradené do zoznamu II
-	v § 66k pre živnosti zaradené do zoznamu III.

2.	Možnosť náhradného spôsobu preukazovania plnenia a uznávania odbornej spôsobilosti sa vzťahuje na vybrané regulované živnosti, ktoré sú zaradené do niektorej z príloh živnostenského zákona č. 1 a 2 a zároveň zaradených do niektorého z troch zoznamov označených I až III. V praxi to znamená, že nie na všetky činnosti, ktoré sú uvedené v prílohách živnostenského zákona možno uplatniť náhradný spôsob preukázania splnenia a uznania podmienok odbornej spôsobilosti, ale iba na tie (remeselné a viazané) živnosti, ktoré sú zároveň zaradené v niektorom zozname I, II, III (tri zoznamy živností, pre ktoré sú ustanovené odlišné náhradné podmienky odbornej spôsobilosti a zároveň aj odlišný spôsob ich uznávania v súlade so smernicou Európskeho parlamentu a rady 2005/36/ES zo 7. septembra 2005 o uznávaní odborných kvalifikácií).

3.	Osobou oprávnenou preukazovať svoju odbornú spôsobilosť na prevádzkovanie niektorej z vybraných regulovaných živností je fyzická osoba, ktorá je štátnym príslušníkom členského štátu Európskej únie alebo štátu, ktorý je zmluvnou stranou dohody o Európskom hospodárskom priestore a Švajčiarskej konfederácie (ďalej len členský štát) a  právnická osoba založená podľa práva členského štátu,  ktorá má sídlo, ústredie alebo hlavné miesto podnikateľskej činnosti na území týchto štátov. Osobou spoločenstva sa rozumie fyzická osoba, ktorá je štátnym príslušníkom členského štátu, alebo právnická osoba založená podľa práva členského štátu, ktorá má sídlo, ústredie alebo hlavné miesto podnikateľskej činnosti na území členského štátu.

4.	Možnosť náhradného spôsobu preukazovania plnenia a uznávania odbornej spôsobilosti na prevádzkovanie niektorej z vybraných regulovaných živností sa vzťahuje zároveň aj na slovenské osoby (fyzické a právnické osoby), fyzické osoby so statusom štátneho občana Slovenskej republiky a právnické osoby so sídlom na území SR.

5.	Kritériom pre preukazovanie odbornej spôsobilosti je výlučne štátna príslušnosť. U fyzických osôb sa možnosť alternatívneho preukazovania plnenia odbornej spôsobilosti a uznávania dokladov o odbornej spôsobilosti u vybraných regulovaných živností neriadi kritériom bydliska záujemcov o podnikanie na území SR, ale kritériom štátnej príslušnosti. Možnosť alternatívneho preukazovania plnenia odbornej spôsobilosti môžu uplatniť občania členských štátov EÚ/EHP a Švajčiarskej konfederácie aj v prípade, ak majú svoje bydlisko na území niektorého iného (nečlenského) štátu. Naopak, táto možnosť sa nevzťahuje na občanov, ktorí nie sú štátnymi príslušníkmi členských štátov EÚ/EHP a Švajčiarskej konfederácie, hoci majú bydlisko v niektorom z týchto štátov.

6.	Jednou z možností preukázania odbornej spôsobilosti náhradným spôsobom pre vybrané regulované živnosti je rozhodnutím o uznaní odbornej praxe (druhou možnosťou je rozhodnutie o uznaní odbornej kvalifikácie). V súlade s § 66d písm. e) živnostenského zákona príslušným na konanie vo veci uznávania odbornej praxe je Ministerstvo vnútra SR, odbor živnostenského podnikania.

7.	Pri žiadosti o uznanie odbornej praxe treba osobitne rozlišovať postup a podmienky, ktoré sa vzťahujú na slovenskú osobu a na osobu, ktorá je štátnym príslušníkom iného členského štátu.  

8.	Postup občana členského štátu:

•	Konanie o uznaní odbornej praxe sa začína dňom doručenia  žiadosti o uznanie odbornej praxe na vykonávanie živnosti zaradenej v prílohách č. 1 a 2 do zoznamov I až III Ministerstvu vnútra Slovenskej republiky. 
		
•	Podaním vzniká poplatková povinnosť. Za vydanie rozhodnutia o uznaní odbornej praxe sa platí správny poplatok vo výške 20 € podľa zákona č. 145/1995 Z. z. o správnych poplatkoch v znení neskorších predpisov, Sadzobník správnych poplatkov, položka 148 písm. j). 

•	Žiadosť musí byť doložená dokladom o štátnej príslušnosti žiadateľa a osvedčením o charaktere a dĺžke činnosti vydaným príslušným úradom alebo orgánom členského štátu. Ak to tento zákon ustanovuje, aj dokladmi o vzdelaní (zákon č. 293/2007 Z.z. o uznávaní odborných kvalifikácií v znení neskorších predpisov). Doklady musia byť predložené spolu s prekladom do štátneho jazyka. 

•	Osvedčenie o charaktere a dĺžke činnosti vydané príslušným úradom alebo orgánom členského štátu musí byť v súlade s § 66i, 66j, 66k podľa zaradenia regulovanej živnosti do príslušného zoznamu (napr. pre regulovanú živnosť zámočníctvo zaradenú do zoznamu I musí byť osvedčenie vydané v súlade s niektorým ustanovením § 66i ods. 1 živnostenského zákona, pre živnosť zasielateľstvo zaradenú do zoznamu II  musí byť osvedčenie vydané v súlade s niektorým ustanovením § 66j ods. 1 živnostenského zákona, pre živnosť pohostinská činnosť a výroba hotových jedál pre výdajne zaradenú do zoznamu III musí byť osvedčenie vydané v súlade s niektorým ustanovením § 66k ods. 1 živnostenského zákona, ap.).

9.	Postup občana Slovenskej republiky – na konanie o uznaní odbornej praxe platí odlišný spôsob preukazovania nadobudnutej odbornej praxe:

•	Konanie o uznaní odbornej praxe sa začína dňom doručenia  žiadosti o uznanie odbornej praxe na vykonávanie živnosti zaradenej v prílohách č. 1 a 2 do zoznamov I až III Ministerstvu vnútra Slovenskej republiky.

•	Podaním vzniká poplatková povinnosť. Za vydanie rozhodnutia o uznaní odbornej praxe sa platí správny poplatok vo výške 20 € podľa zákona č. 145/1995 Z. z. o správnych poplatkoch v znení neskorších predpisov, Sadzobník správnych poplatkov, položka 148 písm. j). 

•	Odborná prax nadobudnutá na území SR sa preukazuje dokladmi o skutočnom a zákonnom vykonávaní príslušnej odbornej činnosti. 

•	Skutočné vykonávanie príslušnej odbornej činnosti  sa preukazuje dokladmi o vykonávaní  činnosti po dobu stanovenú príslušnými ustanoveniami  § 66i, §66j, §66k živnostenského zákona, najmenšou potvrdzovanou časovou jednotkou sú spravidla 3 mesiace, ako doklady môžu slúžiť obchodné písomnosti, zmluvy, faktúry a akékoľvek doklady, z ktorých je zrejmé, že žiadateľ bol skutočne činný v príslušnej odbornej činnosti, dôkazné bremeno za všetky potvrdzované skutočnosti, ako aj rozhodnutie o výbere dôkazov je na strane žiadateľa. 

•	Zákonné vykonávanie príslušnej odbornej činnosti v prípade prevádzkovania živnosti prostredníctvom osoby zodpovedného zástupcu podľa platného  živnostenského zákona sa preukazuje dokladom o  pracovnom pomere s osobou zodpovedného zástupcu vrátane preukázania dokladov potvrdzujúcich splnenie odvodových povinností zamestnávateľa za zamestnanca, určených osobitnými predpismi. Doklady musia byť predložené za rovnaké časové obdobie ako sa preukazuje skutočné vykonávanie príslušnej odbornej činnosti. Splnenie odvodových povinností zamestnávateľa určených osobitnými predpismi je možné preukázať na základe vlastného výberu niektorej z odvodových povinností za preukazované obdobie. 

•	Odbornú prax nemožno uznať, ak fyzická osoba nadobudla živnostenské oprávnenie na vykonávanie niektorej regulovanej živnosti zaradenej do zoznamov I až III, avšak túto činnosť neprevádzkovala vôbec alebo neprevádzkovala v požadovanej dobe.

•	Odbornú prax nemožno uznať ani v prípade, ak osoba s oprávnením na vykonávanie regulovanej živnosti živnosť reálne vykonávala, avšak nevykonávala ju v súlade so živnostenským zákonom a dotknutými predpismi. V praxi ide o prípady prevádzkovania živnosti bez ustanovenia osoby zodpovedného zástupcu alebo bez uzatvorenia povinného pracovného pomeru s osobou zodpovedného zástupcu (resp. o prípady uzatvorenia fiktívneho pracovného pomeru bez preukázania splnenia odvodových povinností zamestnávateľa za zamestnanca).

•	K preukázaniu skutočného a zákonného vykonávania príslušnej odbornej činnosti je postačujúce predložiť čitateľné fotokópie požadovaných dokladov. Doklady nemusia byť úradne overené.

§ 66i
Odborná spôsobilosť pre živnosti zaradené v zozname I 

(1) Odbornú spôsobilosť pre živnosti zaradené do zoznamu I  spĺňa osoba spoločenstva, ktorá vykonávala príslušnú činnosť po dobu
a) šiestich po sebe nasledujúcich rokov ako samostatne zárobkovo činná osoba alebo v postavení manažéra 42b) alebo
b) troch po sebe nasledujúcich rokov ako samostatne zárobkovo činná osoba alebo v postavení manažéra, ak súčasne preukáže, že pre príslušnú činnosť získala predchádzajúce najmenej trojročné vzdelanie, alebo
c) štyroch po sebe nasledujúcich rokov ako samostatne zárobkovo činná osoba  alebo v postavení manažéra, ak súčasne preukáže, že pre príslušnú činnosť získala predchádzajúce najmenej dvojročné vzdelanie, alebo
d) troch  po sebe nasledujúcich rokov ako samostatne zárobkovo činná osoba, ak súčasne preukáže, že vykonávala príslušnú činnosť v postavení zamestnanca najmenej päť rokov, alebo
e) piatich po sebe nasledujúcich  rokov vo vedúcom postavení, z toho najmenej tri roky vykonávala povinnosti technického charakteru a mala zodpovednosť za najmenej jedno oddelenie podniku, ak súčasne preukáže, že pre príslušnú činnosť získala predchádzajúce najmenej trojročné vzdelanie.

(2) V prípadoch podľa odseku 1 písm. a) a d)  nesmie byť vykonávanie príslušnej činnosti skončené viac ako desať rokov pred podaním žiadosti o živnostenské oprávnenie. 

(3) Ustanovenie odseku 1 písm. e) sa pre živnosť Pánske, dámske a detské kaderníctvo neuplatňuje.

§ 66j
Odborná spôsobilosť pre živnosti zaradené do zoznamu II  

(1) Odbornú spôsobilosť pre živnosti zaradené do zoznamu II  spĺňa osoba spoločenstva, ktorá vykonávala príslušnú činnosť po dobu
a) piatich po sebe nasledujúcich rokov ako samostatne zárobkovo činná osoba alebo v postavení manažéra 42b) alebo
b) troch po sebe nasledujúcich rokov ako samostatne zárobkovo činná osoba alebo v postavení manažéra, ak súčasne preukáže, že pre príslušnú činnosť získala predchádzajúce najmenej trojročné vzdelanie, alebo
c) štyroch po sebe nasledujúcich rokov ako samostatne zárobkovo činná osoba alebo v postavení manažéra, ak súčasne preukáže, že pre príslušnú činnosť získala predchádzajúce najmenej dvojročné vzdelanie, alebo
d) troch po sebe nasledujúcich rokov ako samostatne zárobkovo činná osoba, ak súčasne preukáže, že vykonávala príslušnú činnosť v postavení zamestnanca najmenej päť rokov, alebo
e) piatich po sebe nasledujúcich rokov v postavení zamestnanca, ak súčasne preukáže, že pre príslušnú činnosť získala predchádzajúce najmenej trojročné vzdelanie, alebo
f) šiestich po sebe nasledujúcich rokov v postavení zamestnanca, ak súčasne preukáže, že pre príslušnú činnosť získala predchádzajúce najmenej dvojročné vzdelanie.

(2) V prípadoch podľa odseku 1 písm. a) a d)  nesmie byť vykonávanie príslušnej činnosti skončené viac ako desať rokov pred podaním žiadosti o živnostenské oprávnenie. 

§ 66k
  Odborná spôsobilosť pre živnosti zaradené do zoznamu III  

(1) Odbornú spôsobilosť pre živnosti zaradené do zoznamu III spĺňa osoba spoločenstva, ktorá vykonávala príslušnú činnosť po dobu
a) troch po sebe nasledujúcich rokov ako samostatne zárobkovo činná osoba alebo v postavení manažéra 42b) alebo
b) dvoch po sebe nasledujúcich rokov ako samostatne zárobkovo činná osoba alebo v postavení manažéra, ak súčasne preukáže, že pre príslušnú činnosť získala predchádzajúce vzdelanie, alebo
c) dvoch po sebe nasledujúcich rokov ako samostatne zárobkovo činná osoba alebo v postavení manažéra, ak súčasne preukáže, že vykonávala príslušnú činnosť v postavení zamestnanca najmenej tri roky, alebo
d) troch po sebe nasledujúcich rokov v postavení zamestnanca, ak súčasne preukáže, že pre príslušnú činnosť získala predchádzajúce vzdelanie. 

(2) V prípadoch podľa odseku 1 písm. a) a c) nesmie byť vykonávanie príslušnej činnosti skončené viac ako desať rokov pred podaním žiadosti o živnostenské oprávnenie.

§ 66l

	Predchádzajúce vzdelávanie pre príslušnú činnosť podľa § 66i až 66k sa preukazuje 
a) štátom uznaným vysvedčením alebo iným dokladom o predchádzajúcom vzdelaní nadobudnutom v členskom štáte, ktoré príslušná profesijná organizácia posúdila ako platné alebo
b) dokladom o úspešnom skončení odbornej prípravy v nečlenskom štáte spolu s dokladmi členského štátu o uznaní odbornej prípravy na účely výkonu príslušnej činnosti a o trojročnej odbornej praxi v príslušnej činnosti na jeho území. 
R E M E S E L N É    Ž I V N O S T I

Živnosť	Zoznam	
Zámočníctvo	 I	
Nástrojárstvo	 I	
Kovoobrábanie	 I	
Galvanizácia kovov	 I	
Smaltovanie	 I	
Opravy pracovných strojov	 I	
Diagnostika a opravy cestných motorových vozidiel	 I	
Opravy karosérií	 I	
Výroba a opravy protetických výrobkov	 I	
Hodinárstvo	 I	
Kamenárstvo	 I	
Mäsiarstvo 	 I	
Výroba piva a sladu	 I	
Výroba mliečnych výrobkov	 I	
Výroba pekárskych a cukrárenských výrobkov	 I	
Stolárstvo	 I	
Zlatníctvo a klenotníctvo 	 I	
Murárstvo	 I	
Strechár	I	
Tesárstvo	 I	
Pokrývačstvo	 I	
Klampiarstvo	 I	
Izolatérstvo	 I	
Vodoinštalatérstvo a kúrenárstvo	 I	
Inštalácia a opravy chladiarenských zariadení	I	
Podlahárstvo	I	
Montáž, rekonštrukcia a údržba vyhradených technických zariadení	I	
Kachliarstvo	I	
Pánske, dámske a detské kaderníctvo	I	
Kozmetické služby	III	
Pohostinská činnosť a výroba hotových jedál pre výdajne	 III	
Čistenie a kontrola komínov	 III	

V I A Z A N É  Ž I V N O S T I

Živnosť	Zoznam	
Vývoj a výroba zbraní alebo streliva	I	
Výroba a spracovanie výbušnín vrátane pyrotechnických výrobkov alebo vykonávanie výskumu, vývoja alebo pokusnej výroby výbušnín	I	
Predaj pyrotechnických predmetov tried II a III a podtriedy T1 	III	
Prevádzkovanie cestovnej  kancelárie 	 II	
Prevádzkovanie cestovnej  agentúry 	 II	
Ubytovacie služby v ubytovacích zariadeniach  s prevádzkovaním  pohostinských činností  v týchto zariadeniach a v chatovej osade triedy 3, v kempingoch triedy 3 a 4 	III	
Reštaurovanie s výnimkou kultúrnych pamiatok a zbierkových predmetov, ktoré sú dielami výtvarného umenia  (§ 3 ods. 1 písm. d) bod 10) 	I	
Prevádzkovanie pohrebiska alebo 
Prevádzkovanie pohrebnej služby alebo
Prevádzkovanie krematória	III	
Zasielateľstvo	II